Jalan Negeri Kedah K161

Jalan Negeri Kedah K161 (Jalan Tanjung Dawai) ialah jalan negeri yang terletak di bahagian barat daya Daerah Kuala Muda dan selatan Daerah Yan, Kedah, Malaysia.     Ia diselenggarakan oleh Jabatan Kerja Raya (JKR) Daerah Kuala Muda dan Daerah Yan. K161 memiliki panjang keseluruhan iaitu, ,  menghubungkan Kampung Singkir Darat di utara dengan Kampung Bagan Asam di selatan dengan melalui kawasan perkampungan Kampung Sungai Pial, Kampung Huma dan Pekan Tanjung Dawai.

 Gambaran keseluruhan 
Dari penghujung utara di Kampung Singkir Darat, Jalan Negeri Kedah K161 bermula di persimpangannya dengan Jalan Pantai Barat Kedah K1 dalam Daerah Yan. Ia akan menuju ke selatan melalui kawasan perkampungan dan penanaman sawah padi. K161 akan bersempadan dengan Daerah Kuala Muda selepas melepasi sebatang sungai kecil bernama Sungai Pial. JKR Yan hanya perlu selenggara  secara keseluruhannya, manakala sebanyak  lagi diselenggara oleh JKR Kuala Muda. Di Kampung Sungai Pial, Jalan K161 akan bersimpang tiga berperingkat dengan dua jalan negeri iaitu, Jalan Sungai Pial–Batu Hampar K652 (kira-kira  dari penghujung utara) dan Jalan Sungai Pial–Sungai Pauh K668 (kira-kira  dari simpang K652). Selepas melepasi simpang K668, jalan raya akan membengkok ke arah timur dengan melalui kawasan perkampungan Kampung Sungai Pial dan Kampung Huma.

K161 akan bersimpang dengan Jalan Kampung Nelayan K664 di Pekan Tanjung Dawai, berhampiran dengan Kampung Huma. Jajaran jalan K161 diteruskan hingga penghujung timurnya di Kampung Bagan Asam dengan melalui bangunan kedai dan kawasan perumahan yang bertapak di Tanjung Dawai berdekatan dengan LKIM Tanjung Dawai dan Masjid Haji Zainuddin (atau juga dikenali sebagai Masjid Tanjung Dawai). Secara keseluruhan, Jalan Tanjung Dawai K161 dikelaskan sebagai jalan raya tunggal dengan dua lorong dari permulaan hingga pengakhiran hayat laluan. Ia diselenggarakan dan dimiliki oleh dua Jabatan Kerja Raya (JKR) iaitu JKR Daerah Kuala Muda dan JKR Daerah Yan. Secara pentabdiran, ia terletak di bawah Mukim Singkir di Daerah Yan dan Mukim Merbok di Daerah Kuala Muda.

 Persimpangan utama 
Kesemua bahagian laluan negeri ini terletak di Daerah Kuala Muda, Kedah, Malaysia.

|-

 Mercu tanda 

Antara mercu tanda di sepanjang Jalan Tanjung Dawai K161 adalah seperti berikut:
 Jeti Tanjung Dawai (bot ke Pantai Merdeka)
 Masjid Haji Zainuddin
 Arked Tanjung Dawai

 Lihat juga 
 Pengangkutan di Daerah Kuala Muda
 Pengangkutan di Daerah Yan

 Rujukan

161
161
Kategori:Pengangkutan di Mukim Merbok
Kategori:Pengangkutan di Mukim Singkir